Bushi valitsus tegi 3.oktoobril teatavaks kava, mille kohaselt plaanib USA müüa Taivanile 6 miljardi USD eest relvastust - nende seas Apache helikoptereid, Patriot III raketirtõrje rakette jt. Pekingi reaktsioon on iseenesestmõistetavalt hukkamõistev, sest peab ju Zhongnanhai enda kõige suuremaks julgeolekuohuks Taivani kriisi.    Minu meelest aga ei tohiks Peking alluda USA provokatsioonile ning jätkama  kallastevaheliste (liangan) suhete tihendamist. Pärast Chen Suibiani lüüasaamist viimastel presidendivalimistel on Taipei ja Pekingi suhted tihenenud ning minu meelest peaks relvamüügile vaatamata ka sellel liinil jätkama. Sest kui suhteid ei suudeta lähendada Ma Yingjiu presidenditooli ajal, siis on üsna küsitav, kas liangan kõnelustest tulevikus üldse asja saaks. Seega, tehku nad oma relvatehingud ära, kuid suhete tihenemine jätkugu. Sest vaevalt, et Pekingis nii naiivsed oldi ja arvati, et Ma Yingjiu võiduga  ongi Taivan mandriga inkorporeeritud.    Kiiret edu Taivani küsimus ei ole ning ka siin võiks Peking näidata üles vastutustundlikku käitumist, sest kuigi retoorika kohaselt on tegemist siseküsimusega, siis tegelikult teatakse ju väga hästi, et probleem on vägagi rahvusvaheline. USA relvamüük on osalt provokatsioon, näitamaks, et seda kanti pole unustatud.    LISA:  http://www.iht.com/articles/2008/10/03/asia/04arms.php  http://itv.ifeng.com/vip/play.aspx?id=08fca6ba-ccfe-45cd-9624-18a94dfb65e0&type=1    Viidatud saate vaatajatest 57% leidsid, et relvatehing kahjustab Taipei-Pekingi suhteid ja 43% leidsid, et ei kahusta. Pidage meeles, et tegemist on mandri-Hiina vaatajatega. Mu meelest hea tulemus.